**ПРОТОКОЛ № 39**

На 24.02.2020 г. се проведе заседание на Общинска избирателна комисия – Видин, при следния

**ДНЕВЕН РЕД:**

1. Обявяване за избран за общински съветник от листата на Местна коалиция СДС (НДСВ, НА, ЗНС, БЗНС и БДС - Р)

ПРИСЪСТВАХА Павел Пламенов Петков, Калоян Росенов Живков, Зорница Илиева Димитрашкова, Бисерка Цецкова Борисова, Веселка Николова Александрова, Ралица Милчева Ангелова, Теодора Анжелова Ангелова, Зоя Костадинова Василева, Людмил Антонов Василев, Ирена Петрова Николова, Анжела Георгиева Ангелова, Петьо Калинов Петков и Светлана Младенова Тодорова.

Заседанието беше насрочено за 15,30 ч. Председателят на ОИК – Видин констатира, че е налице изискуемия съгласно чл. 85, ал. 3 от Изборния кодекс кворум за провеждане на заседанието, поради което заседанието бе открито.

**Точка 1:** Обявяване за избран за общински съветник от листата на Местна коалиция СДС (НДСВ, НА, ЗНС, БЗНС и БДС - Р)

Павел Петков предложи следния проект на решение:

**ОТНОСНО:** Обявяване за избран за общински съветник от листата на Местна коалиция СДС (НДСВ, НА, ЗНС, БЗНС и БДС - Р)

На 21.02.2020 г. в ОИК – Видин е постъпило Писмо с вх. № 1/21.02.2020 г. по описа на комисията, подадено от Генади Велков – Председател на Общински съвет – Видин, относно предсрочно прекратяване на пълномощията на Момчил Викторов Станков като общински съветник в Общински съвет – Видин поради назначаването му за областен управител на област Видин. Към писмото е приложено заявление от Момчил Викторов Станков, с което същия моли да бъде освободен от длъжността общински съветник, както и Решение № 102 от 20 февруари 2020 г. на Министерски съвет.

ОИК – Видин разгледа постъпилите документи и установи следното:

С Решение № 174-МИ от 28.10.2019 г. на ОИК - Видин Момчил Викторов Станков е обявен за избран за общински съветник в Общински съвет – Видин.

Следващият по ред класиран кандидат от листата на Местна коалиция СДС (НДСВ, НА, ЗНС, БЗНС и БДС - Р) е Илиян Вълчев Иванов, съгласно получената справка от „Информационно обслужване” АД за класирането на кандидатите за общински съветници на изборите за общински съветници и кметове в община Видин на 27.10.2019 г.

ОИК – Видин намира, че е налице хипотезата на чл. 30, ал. 4, т. 4 от ЗМСМА, а именно прекратяване на правомощията на Момчил Викторов Станков като общински съветник поради назначаването му за областен управител, като комисията ще следва на основание чл. 30, ал. 7 от ЗМСМА да обяви за избран за общински съветник Илиян Вълчев Иванов.

С оглед гореизложеното и на основание чл. 30, ал. 7 от ЗМСМА, Общинска избирателна комисия – Видин

**РЕШИ:**

ОБЯВЯВА Илиян Вълчев Иванов за избран за общински съветник от листата на Местна коалиция СДС (НДСВ, НА, ЗНС, БЗНС и БДС - Р).

Препис от решението да се изпрати на председателя на Общински съвет - Видин.

Решението е изготвено в два еднообразни екземпляра.

Решението подлежи на обжалване в седемдневен срок от обявяването му пред Административен съд - Видин.

Председателят на ОИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 13 от членовете на ОИК – Видин, от които „за“ – 13, „против“ – няма, с което беше прието Решение № 233-МИ от 24.02.2020 г. на ОИК – Видин.

Поради изчерпване на дневния ред заседанието бе закрито от Председателя на ОИК – Видин в 16,30 ч.